钦定古今图书集成/明伦汇编/氏族典/第132卷 > 《廖用贤尚友录》 > 辛茂
## 钦定古今图书集成/明伦汇编/氏族典/第132卷 > 《廖用贤尚友录》 > 辛茂

按《汉书辛庆忌传》：“庆忌少子茂，水衡都尉，出为郡守，
有将帅风。王莽秉政，见庆忌三子皆能，欲亲厚之。是
时莽方立威柄，用甄丰、甄邯以自助。丰、邯威震朝廷，
茂自以名臣子孙，不诎事。两甄通长子次兄素与帝
从舅卫子伯相善，莽诛卫氏，两甄构言诸辛与卫子
伯为心腹，司直陈崇奏其宗亲陇西辛兴等侵陵百”
姓，遂按通父子遵茂兄弟及南郡太守辛伯皆诛之，
辛氏繇是废。